Οδοιπορικό στις μονές της Παναγίας- Προσκυνηματικές διαδρομές του νομού Αιτωλοακαρνανίας
Creators: name: Βρέττα, Ελπίς Γεωργίου
Publisher: name: Aristotle University of Thessaloniki
Year: 2023
Subjects: Θρησκευτικός Τουρισμός
Μοναστήρια
Παναγία - Αιτωλοακαρνανία
Religious and Pilgrimage Tourism
Monasteries
Mother of God- Etoloakarnania

description: Σκοπός της παρούσας εργασίας είναι η δημιουργία ενός οδηγού που θα παρουσιάσει όσο το δυνατόν πληρέστερα τα Μοναστήρια του νομού Αιτωλοακαρνανίας που είναι αφιερωμένα στο πρόσωπο της θεομήτορος και να αναδείξει παράλληλα τον θρησκευτικό τουρισμό της περιοχής. Τα μοναστήρια της χώρας μας δεν είναι μόνο τόποι λατρείας, περισυλλογής και προσευχής, αλλά μέρη που σε σκοτεινούς καιρούς διέσωσαν την εθνική μας συνείδηση, διαφύλαξαν τα ιερά και διατήρησαν ζωντανή την ιστορία και την εθνική - πολιτιστική μας κληρονομιά. Η συμβολή της εργασίας μας εντοπίζεται στην ανάσυρση των Μονών αυτών απο την παρακμή ή ακόμη και την αφάνεια (για ορισμένες) που έχουν περιέλθει καθώς δεν υπάρχουν προσπάθειες ανάδειξης της σημερινής τους κατάστασης ώστε να αποκτήσουν και πάλι κομμάτι της παλαιότερης αίγλης τους. Το Ελληνικό έθνος αλλά και ολόκληρος ο Χριστιανικός κόσμος είναι άρρηκτα συνδεδεμένος με την Παναγία που αποτελεί, όπως αναφέρουν Πατέρες της Εκκλησίας μας, το πνευματικό στόλισμα της Ορθοδοξίας. Στο πρόσωπό της εντοπίζουμε εδώ και αιώνες την πονεμένη μητέρα, την παρηγορήτρια αλλά και την προστάτριά μας, το στήριγμα που μας παραστέκεται σε κάθε δύσκολη στιγμή και περίσταση. Αμέτρητα προσωνύμια και χιλιάδες εκκλησίες και μοναστήρια βρίσκονται σε κάθε πιθανή αλλά και απίθανη άκρη της χώρας μας. “Παλάτια” μιας ταπεινής βασίλισσας, που δεσπόζουν σε λόφους, κάμπους και νησιά και μέσα τους να βρίσκεται πάντα το σεβάσμιο εικόνισμά της. Στο προτεινόμενο θέμα της εργασίας μας επιθυμούμε να χαρτογραφήσουμε τις Ιερές Μονές που είναι αφιερωμένες σε Εκείνη και βρίσκονται στον νομό Αιτωλοακαρνανίας, ώστε να δημιουργηθεί ένας θρησκευτικός - προσκυνηματικός οδηγός των Ιερών προσκυνημάτων Της. Μοναστήρια που ποικίλουν σε μέγεθος, απο μικρά καταλύματα που στεγάζουν έναν ή και κανένα ερημίτη έως μεγάλα κοινοβιακά συγκροτήματα με δεκάδες μοναχούς και πολιτιστική/ιστορική κληρονομιά αιώνων, αποτελούν ολοένα και μεγαλύτερο πόλο έλξης επισκεπτών καθ’όλη την διάρκεια του χρόνου.Ο οδηγός θα δημιουργηθεί σύμφωνα με τις αρχές και την φιλοσοφία του σταθερά αναπτυσσόμενου Θρησκευτικού / προσκυνηματικού Τουρισμού. Ο Θρησκευτικός τουρισμός αποτελεί μια εναλλακτική μορφή τουρισμού που γνωρίζει μεγάλη άνθηση επι της ελληνικής επικράτειας και διεκδικεί ένα αξιοσέβαστο ποσοστό του τουρισμού εδώ και δεκαετίες. Από τους αρχαίους χρόνους ακόμη, τα ταξίδια με θρησκευτικό χαρακτήρα αποτέλεσαν ισχυρό κίνητρο που οδήγησε Έλληνες και ξένους να κατευθυνθούν σε θρησκευτικά κέντρα ανά την Ελλάδα και τον κόσμο.Η μεθοδολογία που σκοπεύουμε να ακολουθήσουμε περιλαμβάνει τόσο την καταγραφή όσο και την παρουσίαση των Ιερών αυτών προσκυνημάτων, καταγράφοντας για κάθε ένα απο αυτά τα κάτωθι: Ονομασία - ταυτότητα Ιεράς Μονής, τοποθεσία και τουριστικά σημεία της ευρύτερης περιοχής, χρονολογία ανεγέρσεως / ιστορικό, ναοδομία / εικονογράφηση – τέχνη, πολιτιστική/ιστορική κληρονομιά, περιγραφή σημερινής κατάστασης της Μονής και τέλος παράρτημα με φωτογραφικό υλικό.
description: The purpose of this thesis is to create a guide that will present as accurately as possible the Monasteries of the regional unit of Etoloakarnania that are dedicated to the person of the Mother of God and at the same time highlight the religious tourism of the geographical area. Our country’s Monasteries are not just places of worship, contemplation and prayer, but sites that in dark historical times rescued our national consciousness, preserved the holy spirit and kept alive our historical and national-cultural heritage. The contribution of this paper is found in the recovery of these Monasteries from their degraded status or even their obscurity (for some) that they have fallen into as there are no efforts in highlighting their current condition so that they may regain a part of their former glory. The Greek nation as well as the entire Christian world is inextricably linked to the Virgin Mary who is, as the Fathers of our Church say, the spiritual adornment of Orthodoxy. For centuries we have identified in her face the aching mother, our comforter and also our protector, the support that stands by us in every difficult moment and circumstance. Countless surnames and thousands of Churches and Monasteries of Her holiness can be found in every possible but also unlikely corner of our country. A humble Queen’s "Palaces", dominating hills, plains and islands where Her venerable icon will always reside. In the proposed topic of our composition, we aim to map the Holy Monasteries that are dedicated to Her and are located in the region of Etoloakarnania, with the ultimate goal to create a religious-pilgrimage guide of Her Holy pilgrimages sites. Monasteries that vary in size, from small lodgings housing from one or even no hermits to large communal complexes with dozens of monks maintaning our cultural/historical heritage of centuries, are increasingly attracting visitors throughout the year. The guide will be created according to the principles and philosophy of the steadily growing Religious/Pilgrimage Tourism. Religious tourism is an alternative form of tourism that is blooming on the Greek territory and is claiming a respectable percentage of tourism for decades. Since ancient times, trips with a religious nature have been a strong motivation that led Greeks and foreigners/tourists to head to religious centers throughout Greece and the World. The methodology we intend to follow includes both the recording and the presentation of these Holy pilgrimages, identifying for each of them the following: Name - identity of the Holy Monastery, location and tourist spots of the wider area, construction date / historical evidence, church structure / illumination– art, cultural/historical heritage, description of the current state of the Monastery and finally an appendix with photographic material.